Rossiyada 14 yoshgacha bo‘lgan bolalarga davlat xizmatlari portalida ro‘yxatdan o‘tishga ruxsat beriladi

Rossiya Raqamli rivojlanish, aloqa va ommaviy kommunikatsiyalar vazirligi 2022-yil oxirigacha “Davlat xizmatlari” portalida 14 yoshgacha bolalar uchun ro‘yxatdan o‘tish imkoniyatini kiritishni rejalashtirmoqda. Bu haqda vazirlik rahbari Maksut Shadayev ma’lum qildi, deb yozadi Meduza.

Shadayev bunday imkoniyat zarurligini ayni paytda bolalarga mo‘ljallangan juda ko‘p servislar borligi bilan izohladi, xususan, elektron kundalik, raqamli kontentdan foydalanish imkoniyati va boshqalar.
Ayni paytda Rossiyada 14 yoshgacha bo‘lgan bolalar faqat soddalashtirilgan akkaunt ochishi mumkin, u ota-onasidan birining akkauntiga bog‘langan bo‘ladi. To‘laqonli hisobni esa voyaga yetib pasport olgan shaxslargina ocha oladi.
Shuningdek, Rossiyada 2022-yilda “Davlat xizmatlari” portalida “Mehnat migratsiyasi onlayn” servisi ham ishga tushiriladi, u bo‘sh ish o‘rinlarini qidirish va onlayn suhbatdan o‘tishga mo‘ljallangan.
 Rossiyada muhojirlar uchun alohida davlat xizmatlari portali ochiladi